12/07/2013 | Administración LocalMunicipal
Ferrol
Urbanismo
Denegación de tramitación de proposta de equidistribucion polo sistema de concerto do SRAU-C San Xoán

ANUNCIO A Xunta de Goberno Local do Concello de Ferrol, en sesión levada a cabo o día 12 de abril de 2013, adoptou o seguinte acordo: “3. DENEGACIÓN DE TRAMITACIÓN DE PROPOSTA DE EQUIDISTRIBUCIÓN POLO SISTEMA DE CONCERTO DO SRU-C SAN XOÁN. Examinada a proposta que eleva o concelleiro delegado da Área de Medio Ambiente, Urbanismo, Servizos e Seguridade, que textualmente di: “Con data de 11-04-2013 a jefatura de sección de urbanismo emitíu o seguinte informe- proposta que literalmente di: “Con data de 15-03-2013, con rexistro de entrada 12623, achégase por D. José Francisco Lorenzo Cotelo escrito ante o Concello co que achega unha escritura pública de data de 15-03-2013 de constitución dunha Entidade urbanística de xestión que inclúe os estatutos polos que rexirase a entidade ei unha proposta de equidistribución. documentación coa que a dita entidade unilateralmente inicia a tramitación do proxecto de equidistribución polo sistema de concerto, solicitando do Concello a súa aprobación definitiva. Respecto á constitución da Entidade urbanística de xestión consta na propia escritura pública achegada que non está a concurrir ao seu outorgamento, nin por por sí nin por representante algún, a propiedade de parte dos terreos privados do polígono, identificada como a entidade Anida Operaciones Singulares, S. A. U., propietaria dunha finca que se reflicte na proposta de equidistribución de 2054,80 m 2, rexistral 69.972, dentro do polígono en tramitación. Na súa consecuencia non estase a garantir solidariamente a actuación por todos os propietarios do polígono que esixe o art 150 da LOUG, nin a forma de xestión elexida cumpre a determinación legal básica para xestionar por concerto nin, en consecuencia, para tramitar a proposta de equidistribución, habida conta da obrigatoriedade de constitución por “todos os propietarios” do art 151 1 a) da LOUG. Exposto o que antecede, a esta data non pode admitirse terse por constituida legalmente a Entidade Urbanística de Xestión nin é admisible a utilización do sistema de concerto, se non está garantida a actuación solidariamente por todos os propietarios do polígono que esixe o art.150 da LOUG nalgunha das formas previstas no artigo 151 da LOUG. Por tanto non pode admitirse a solicitude de tramitación e aprobación definitiva polo Concello polo sistema de concerto (art 153 da LOUG) da proposta de equidistribucion formulada por unha Entidade urbanística de xestión da que non forman parte todos os propietarios do polígono. A publicación no BOP efectuada unilateralmente polos otorgantes da escritura, facéndose pasar no Edicto por “todos los propietarios del polígono”, simulando cumprir as determinacións do sistema de concerto, non surte efecto algún por tratarse dunha publicación cun contido inexistente e polo tanto, nulo de pleno dereito, contrario á realidade e a propia escritura obxecto da publicación. Igual tratamento de invalidez merece as notificacións que unilateralmente fai a Entidade Urbanística de Xestión que non aúna a todos os propietarios do polígono. Por outra banda, lémbrase que o acordo do Pleno do Concello de aprobación inicial do plan de sectorización para a súa xestión por sistema de concerto, requirió aos promotores con carácter previo á súa aprobación provisional, cumplimentar as condicións do informe xurídico de data de 27-12-2012 entre as que se atopan a xustificación preceptiva de tratarse dun propietario único ou garantir solidariamente a actuación por todos os propietarios do polígono a través das formas de xestión do sistema previstas no art 151 da LOUG. Este requisito non consta cumplimentado ao non estar garantida a actuación solidariamente por todos os propietarios do polígono, Exposto o que antecede, non procede tramitar polo art 153 da LOUG a proposta de equidistribución achegada polo sistema de concerto, e por tanto non procede publicar a proposta, emitir o informe municipal nin aprobala definitivamente, mentras non consten cumpridas as condicións básicas que de inicio legalmente se exigen para utilizar o sistema de concerto. En todo caso lembrar que a aprobación definitiva da proposta de equidistribución debidamente formulada por todos os propietarios imperatativamente deberá estar referida a un momento posterior á entrada en vigor do planeamento de desenvolvemento que se pretende xestionar no que conste determinado o sistema de actuación por concerto (art 127 da LOUG). En canto ao acto aprobatorio do instrumento de xestión que refire a disposición transitoria primeira, letra d), parágrafo tercero, de la LOUG, no sistema de concierto é a aprobación definitiva do Concello, única que finaliza o proceso e a única que regula o artigo 153 da LOUG (a formulación é de todos os propietarios). En conclusión, infórmase desfavorablemente o inicio da tramitación prevista no art 153 da LOUG da proposta de equidistribución formulada sin garantirse solidariamente a actuación por todos os propietarios do polígono, así como a determinación do sistema de actuación por concerto no instrumento de planeamento, por non estar cumplidas na actualidade as condicións legais esixidas nos artigos 150 e 151 da LOUG para que poda determinarse ou utlizarse o sistema de concerto, o que será elevado ao órgano municipal competente e publicado no BOP para o seu público coñecemento. Polo exposto, propoño ao concelleiro delegado de Medio Ambiente, Urbanismo, Servizos e Seguridade para a súa elevación á Xunta de Goberno Local a adopción do seguinte acordo: 1.–En relación á solicitude de tramitación da proposta de equidistribución polo sistema de concerto, achegada ao Concello por escrito de data de 15-03-2013, con rex de entrada 12623, por D. Innocent Hanin Bux en representación da Entidade Urbanística de Xestión promovida por propietarios que non representan a totalidade da propiedade privada do polígono contido no plan sectorización do SRAU-C “SAN XOAN” aprobado inicialmente no Pleno de 28-12-2013, proxecto de equidistribución que se elevou a público na escritura pública de data de 15-03-2013 outorgada ante o Notario D. Francesc Joan Mahraoui Sai, co n.º 717 de orde do seu protocolo: a) Acordar denegar a solicitude achegada con data de 15-03-2013 relativa á tramitación da proposta de equidistribución polo sistema de concerto ao constar na escritura pública achegada que a Entidade urbanística de Xestión e a formulación da proposta de equidistribución non foi realizada por todos os propietarios do polígono, delimitado no Plan de sectorización inicialmente aprobado no Pleno do 28-12-2013 respecto ás propiedades que non son de uso e dominio público, tal como esixe o art.151 1. a) da LOUG, e polo tanto, non constar garantida solidariamente a actuación por todos os propietarios do polígono que esixe a aplicación do sistema de concerto no art.150 da LOUG. b) Notificar este acordo a todos os propietarios do polígono inicialmente aprobado e publicar este acordo no BOP para o seu público coñecemento.” Exposto o que antecede, proponse á XUNTA DE GOBERNO LOCAL a adopción do seguinte acordo: 1.–En relación á solicitude de tramitación da proposta de equidistribución polo sistema de concerto, achegada ao Concello por escrito de data de 15-03-2013, con rex. de entrada 12623, por D. Innocent Hanin Bux, en representación da Entidade Urbanística de Xestión promovida por propietarios que non representan a totalidade da propiedade privada do polígono contido no plan sectorización do SRAU-C “SAN XOÁN”, aprobado inicialmente no Pleno de 28-12-2013, proxecto de equidistribución que se elevou a público na escritura pública de data de 15-03-2013 outorgada ante o notario D. Francesc Joan Mahraoui Sai, co n.º 717 de orde do seu protocolo: a) Acordar denegar a solicitude achegada con data de 15-03-2013 relativa á tramitación da proposta de equidistribución polo sistema de concerto ao constar na escritura pública achegada que a Entidade urbanística de Xestión e a formulación da proposta de equidistribución non foi realizada por todos os propietarios do polígono, delimitado no Plan de sectorización inicialmente aprobado no Pleno do 28-12-2013 respecto ás propiedades que non son de uso e dominio público, tal como esixe o art.151 1. a) da LOUG, e polo tanto, non constar garantida solidariamente a actuación por todos os propietarios do polígono que esixe a aplicación do sistema de concerto no art.150 da LOUG. b) Notificar este acordo a todos os propietarios do polígono inicialmente aprobado e publicar este acordo no BOP para o seu público coñecemento. A Xunta de Goberno Local, en votación ordinaria e por unanimidade dos sres./as asistentes, acordou a aprobación da proposta anteriormente transcrita.” O que se fai público para xeral coñecemento. Ferrol, 28 de xuño de 2013. O concelleiro delegado de Urbanismo, Infraestruturas e Contratación Guillermo Evia Pérez